Лахорићи запирише
Лахорићи запирише

Лахорићи запирише

Тихи, лагани,

На крилима разнесоше

Мирис слађани.

Лахорићи разиграше с',

Здраво мирише,

А у миру к'о да неко

Тешко уздише.

Мора да је лахор тихи

Био пакостан,

Те је цветак загрлио

Тужан, жалостан.

Тужан цветак где ј' драгина

Суза капала,

Кад је за мном уздишући

Тешко плакала.

Напомене 

 Објављена у књизи Песме, 1863, страна 15

Извори 

 Милорад П. Шапчанин: Целокупна дела, Књига прва, страна 27-28. Библиотека српских писаца, Народна просвета.

Поезија Милорада Поповића Шапчанина
Милорад Поповић Шапчанин